Таццяна Сезень, старшыня Савета цьютараў факультэта эстэтычнай адукацыі, у сваім выступленні адзначыла, што студэнтамі і выкладчыкамі ФЭА праводзіцца значная колькасць разнастайных дабрачынных акцый на базе агульнаадукацыйных школ, дамоў-інтэрнатаў. На факультэце працуе валанцёрскі атрад “Вясёлка”, які рэалізуе тры валанцёрскія праекты: “Падары радасць дзецям”, “Міласэрная прыгажосць”, “Радасць жыцця”. Гэтыя праекты накіраваны на аказанне дапамогі ў рэабілітацыі дзяцей-інвалідаў, якія маюць парушэнні фізічных, фізіялагічных, псіхічных функцый арганізма, сродкамі выяўленчага і музычнага мастацтва, ажыццяўленне выхаваўчай работы студэнтаў па рэалізацыі агульначалавечых маральных каштоўнасцей. Удзел студэнтаў у падобных мерапрыемствах спрыяе павышэнню прафесійнай кампетэнцыі будучых педагогаў − мастакоў і музыкантаў, фармiраванню ў iх актыўнай жыццёвай пазіцыі.